Áine Ní Ghlinn

Is scríbhneoir, file agus iriseoir í Áine Ní Ghlinn. Tá breis agus tríocha leabhar scríofa aici, ina measc bailiúcháin filíochta agus sraith leabhar agus úrscéalta do leanaí agus do dhéagóirí.  Den chuid is mó, bíonn sí ag scríobh do dhaoine óga.  Ceapadh í ina Laureate na nÓg sa bhliain 2020, an chéad uair a ceapadh údar Gaeilge sa ról náisiúnta sin.Bhí sí ina Laureate na nÓg idir 2020-2023.

 Saol agus saothar 
Rugadh Áine i gContae Thiobraid Árann sa bhliain 1955.  D’fhás sí aníos i gCrois an Ghúlaigh i dTiobraid Árainn agus chuaigh sí ar Scoil Náisiúnta an Bhealaigh, áit a raibh a hathair ina phríomhoide. Cé nach Gaeilge amháin a bhí acu sa bhaile agus í ag fás aníos, bhí an Ghaeilge go mór chun cinn ann. Gaeilge Chonamara a bhí ag a hathair agus é as Béal Átha na Sluaighe ó dhúchas, ach chaith sé go leor ama i gConamara ina óige. Gaeilge na Mumhan a bhí ag a máthair. 

Chuaigh sí ar Chlochar na Toirbhirte i nDúrlas Éile agus ansin ar Choláiste Ollscoile Átha Cliath, áit ar bhain sí céim amach i nGaeilge agus i mBéarla. Ina dhiaidh sin, fuair sí Ard-Dioplóma san Oideachas. 

Ar dtús, d'oibrigh sí mar mhúinteoir meánscoile. Ina dhiaidh sin chuaigh sí ar an London School of Journalism, áit a bhfuair sí Dioplóma san Iriseoireacht. Ansin bhain sí céim M A. sa Scríbhneoireacht Chruthaitheach amach in Ollscoil Lancaster. 

Chaith Ní Ghlinn roinnt blianta ag obair mar iriseoir le RTÉ Raidió na Gaeltachta agus tá seal caite aici ag léachtóireacht chomh maith.

 Inniu 
Sa lá atá inniu ann, scríobhann sí do RTÉ Raidió na Gaeltachta agus RTÉ. Tá sí ar dhuine de na scríbhneoirí ar an seó teilifíse Ros na Rún. 

Bíonn sí ag teagasc na scríbhneoireachta cruthaithí do gach aois, go háirithe sna Gaelscoileanna. Treoraíonn sí ceardlanna do mhúinteoirí ar an Ghaeilge agus sa litríocht. Ábhair dheacair iad cuid de na topaicí a chlúdaíonn sí ina cuid filíochta, cosúil le mí-úsáid leanaí.

Cónaíonn sí i mBaile Átha Cliath. Is ball d'Aosdána í.

 Leabharliosta 

 Cnuasaigh filíochta 

 An Chéim Bhriste (Coiscéim, 1984)
 Gairdín Pharthais (Coiscéim, 1988)
 Deora Nár Caoineadh/Unshed Tears (The Dedalus Press/Coiscéim, 1996).
 Tostanna (Coiscéim, 2006)
 An Guth Baineann (LeabhairCOMHAR, 2013)
 Rúin Oscailte (Coiscéim, 2021)

 Saothair neamhfhicsin do dhéagóirí 

 Mná as an nGnáth (An Gúm, 1990)
 Daoine agus Déithe (An Gúm, 1996)

 Saothair neamhfhicsin don bhfoghlaimeoir fásta  
 Fadó riamh... Ag an tús (LeabhairCOMHAR)

 Ficsean do pháistí 
Ba é an leabhar Daifní Dineasár a d’fhoilsigh The O’Brien Press sa mbliain 2001 an chéad leabhar do pháistí dá cuid a foilsíodh.

Go gairid i ndiaidh an chéad leabhair sin, d’fhoilsigh An Gúm an dara leabhar do pháistí léi, An Leaba Sciathánach.  Tháinig cuid den inspioráid don leabhar sin ón tsraith leabhar The Bed That Went Whoosh! le Bernard Shaw agus William Bolger a foilsíodh sna 1960idí. Léigh sí an leagan Gaeilge den tsraith a bhí aistrithe go Gaeilge faoin teideal An Leaba a d’Imigh HÚIS!.

 Daifní Díneasár (O’Brien Press)
 Moncaí Dána (O’Brien Press)
 Lámhainní Glasa (O’Brien Press)
 Éasca Péasca (O’Brien Press)
 Thar an Trasnán (O’Brien Press)
 Céard tá sa Bhosca (An Gúm)
 Glantachán Earraigh (An Gúm)
 Madra Meabhrach (Cois Life)
 Cuairteoir (Cois Life)
 Úbalonga (Cois Life), (Séideán Sí)
 Hata Zú Mhamó (Cois Life, 2016)
 An Múinteoir Nua (An Gúm)

 Ficsean do dhéagóirí  
 Fuadach (Cois Life)
 Tromluí (Cois Life)
 Daideo (Cois Life, 2014)

 Pictiúrleabhair do pháistí 
 Nílim ag Iarraidh dul ar Scoil (LeabhairCOMHAR)
 Cinnín Óir agus na Trí Bhéar (An Gúm, 2017)
 Hata Oisín (LeabhairCOMHAR)
 Daidí na Nollag (An tSnáthaid Mhór)
 Ag Buzzáil sa Gháirdín (An tSnáthaid Mhór)
 Óstán na bhFeithidí (An tSnáthaid Mhór)
 Na Trí Mhuicín (Futa Fata, 2024)

 Filíocht do pháistí 

 Brionglóidí agus aistir eile (Cló Mhaigh Eo)
 Bronntanais agus féiríní eile (Cló Mhaigh Eo)
 Duanaire Naithí (eagarthóir; Coiscéim 2005)
 Duanaire na Camóige (eagarthóir; Coiscéim, 2006)

 Drámaíocht do pháistí 

 Éaló ón Zú (Cló Mhaigh Eo)
 Cochaillín Dearg – dráma véarsaíochta do bhunranganna (An Gúm)

 Tuilleadh léitheoireachta 

 Imirce agus féiniúlacht sa 20ú hAois agus comhaimseartha i litríocht na Gaeilge
 Cultúr ceilteach: Aberdeen breviary-celticism, Imleabhar 1 den Celtic Cultúr: A Stairiúil Chiclipéid, John T. Koch, ABC-CLIO, 2006, 1851094407, 9781851094400
 Is fearr filíocht Ghaeilge 2007, Maurice Riordan, Colm Breathnach, Southword Editions, 1 eanáir, 2006
 An Scríbhneoir Éireannach agus ar fud an Domhain, Declan Kiberd, Cambridge University Press, 11 Lúnasa 2005
 Réamhrá Liam Mhic Amhlaigh don leabhar An Guth Baineann (LeabhairCOMHAR, 2013)

 Tagairtí 

Catagóir:Daoine a rugadh i 1955
Catagóir:Alumni COBÁC
Catagóir:Scríbhneoirí Gaeilge
Catagóir:Muintir Ros na Rún
Catagóir:Daoine beo
Catagóir:Daoine as Contae Thiobraid Árann
Catagóir:Baill d'Aosdána
Catagóir:Lucht Raidió na Gaeltachta
Catagóir:Déaglitríocht na Gaeilge
Catagóir:Déaglitríocht